Odense Adresse-Contoirs Efterretninger, 1848-09-22
Odense. Fra Hr. Landsover- samt Hof= og Stadsretsprokurator L. C. Larsen i Kjøbenhavn (Søn af Gjæstgiver Fr. Larsen heri Byen) have vi erholdt følgende den 21 Septbr. daterede Skrivelse, hvortil vi imorgen skulle knytte nogle bemærkninger: "Hr. Redakteur. De har viist mig den Ære at tilskrive mig i Anledning af de forestaaende Rigsdagsvalg, ved hvilke jeg agter at stille mig som Kandidat i Odense, og har anmodet mig om aabent at sige Dem, om og hvorvidt Man kan stole paa mig i den demokratiske Sags Tjeneste. Deres Anmodning er jeg meget villig til at opfylde. Siden jeg begyndte at beskjæftige mig med Politiken har jeg næret Ønsket om at mit Fædreland maatte opnaae en konstitutionel Forfatning og efter alle mine Forhold og min Overbeviisning maatte jeg attraae en saadan i demokratisk Retning, om end det er gaaet mig som Flere, at Man under de daværende Forhold ikke tænkte sig Muligheden af at gjennemføre denne saavidt som de uventede Tidsbegivenheder nu gjøre Krav paa. Demokratiet har seiret her som andetsteds og jeg gaaer villig ind paa alle dets Følger i den Overbeviisning, at disse ville blive heldbringende. De spørger om mit Forhold til Hippodromprogrammet, og jeg maa svare hvad jeg allerede har havt Leilighed til at udtale for den Kommittee, der forestod Møderne, at jeg vel i de fleste Punkter ikke havde noget væsentligt at erindre imod Programmet, men deels fandt det urigtigt at forlange Kandidaternes bestemte Erklæring om saa mange omfattende og i stor Almindelighed udtalte Sætninger, deels maatte misbillige, at Man i Stedet for at anbefale Handels- og Næringsfrihed havde valgt det, naar hensees til Forhandlingerne, meget tvetydige Ord: Reform i Næringsforholdene, og at Man i Stedet for at anerkjende den paa lovlig Maade fastsatte og som et Faktum foreliggende Basis for Sammensætningen af den forestaaende Rigsdagsforsamling vilde arbeide paa en Udsondring af de kongevalgte Medlemmer. Af disse Grunde har jeg heller ikke villet modtage Kommiteens Jndbydelse til at deeltage i Anbefaling af Kandidater i Henhold til hiint Program. Jeg vedkjender mig den Mening, at under vore Forhold fortjener Etkammersystemet Fortrinet, men jeg kan ikke lade være at tage Hensyn til de Advarsler imod dette System, der lyde imøde fra alle dem, der tidligere have beskjæftiget sig med Undersøgelse herom, og jeg ønsker derfor ikke i dette Punkt at binde mig ved en bestemt Erklæring. - Hvis De, Hr. Redakteur, efter disse Meddelelser og efter de Oplysninger, som det iøvrigt vil være Dem let at indhente om mig, troer at kunne anbefale mig til min Fødebyes Vælgere, vilde det være mig kjært at dette skeete, i alt Fald tillader jeg Dem meget gjerne at gjøre mig og mine Anskuelser til Gjenstand for offentlig Omtale." Meddeelt.) Ved Prøvevalget paa en Rigsdagsmand, for 2det Valgdistrikt i Odense Amt indfandt en stor Deel Vælgere sig af forskjellige Stænder, for hvilke den retsindige og dygtige Gaardmand Cornelius Pedersen, fra Davinde fremstillede sig som Kandidat til Rigsforsamlingen for Distriktet. Sine politiske Anskuelser udviklede han i demokratisk Aand for Vælgerne, hvorved han især vandt Bondestandens velfortjente bifald. Forgiæves opmuntrede han dem eller de af Forsamlingen, der ansaae sig dueligere end han til at fremstille sig som Kandidat. Een af Vælgerne anmeldte, at Proprietair Mortensen til Ellegaard agtede at stille sig som Kandidat for Distriktet, men da han ifølge Jndbydelsen gjennem Aviserne ei mødte personligen, vilde Forsamlingen eiheller indlade sig derpaa. C. Pedersen, erholdt deels ved de personligen paa ham faldne Valg som og ved skriftlige Anmeldelser (c. 345) Stemmer.